22/06/2018 | Administración LocalMunicipal
Cedeira
Bases específicas para a contratación laboral temporal de auxiliares de Policía Local no concello de Cedeira

Mediante a Resolución de Alcaldía núm.310 /2018 de 18 de xuño foron aprobadas as seguintes Bases específicas para a contratación laboral temporal de auxiliares de Policía Local no Concello de Cedeira: 1.-OBXECTO DA CONVOCATORIA. O obxecto desta convocatoria é a contratación laboral temporal por acumulación de tarefas, mediante a modalidade de contrato de duración determinada que proceda en cada caso (ET art.15.1; RD 2720/1998) de ata 2 auxiliares de policía local na tempada de verán, que desempeñarán as funcións de apoio e auxilio aos membros do Corpo da Policía Local, no marco do disposto na lexislación de corpos e forzas de seguridade.2.-DURACIÓN DOS CONTRATOS. Segundo se estableza en cada contrato de conformidade coas necesidades do Concello de Cedeira, e por un período máximo de catro meses prorrogables ata un total de seis dentro do ano natural segundo as necesidades a cubrir. Os contratos serán por xornada semanal a tempo completo, que se prestarán en horario que se distribuirá por quendas segundo as necesidades e organización do servizo, durante tódolos días da semana, cos descansos semanais que lles correspondan.3.-RETRIBUCIÓNS. A retribución do citado posto de traballo será a establecida na táboa salarial do convenio colectivo en vigor para a súa categoría.4.-XORNADA LABORAL. A xornada laboral será de 37,5 horas de promedio en cómputo semanal, de acordo co establecido no convenio colectivo en vigor.5. REQUISITOS DOS ASPIRANTES. Os aspirantes deberán reunir os seguintes requisitos, referidos á data na que finalice o prazo de presentación de solicitudes: A). Ser español ou nacional dun estado membro da Unión Europea, nos termos previstos no artigo 56 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Así mesmo, poderán participar, en igualdade de condicións que os españois, os estranxeiros con residencia legal en España. B).- Ter máis de 18 anos. C).- Estar en posesión da Titulación esixible para o acceso como funcionario do grupo C2 (Graduado en Educación Secundaria Obligatoria, Graduado escolar o equivalente) D).- Ter unha estatura mínima, en caso de ser home de 1,65 m. e en caso de ser muller de 1,60 m. E). Non padecer enfermidade ou limitación física ou psíquica que impida o normal desenvolvemento das funcións correspondentes do posto de traballo para o que se opta. F). Non estar incurso en causa de incapacidade ou incompatibilidade que determine a lexislación vixente. G). Non ter sido condenado/a por delito doloso, nin estar inhabilitado/a para o exercizo das funcións públicas, nin separado/a do servizo das administracións públicas por expediente disciplinario ou resolución xudicial. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. Os anteriores requisitos deberán reunirse con referencia ao último día do prazo de presentación de solicitudes, e gozar destes ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente.7. - PRESENTACIÓN DE SOLICITUDES. As solicitudes formalizaránse no modelo de instancia que se adxunta (Anexo II) e deberá xuntárselle a seguinte documentación: 1. Copia do DNI 2. Xustificante de pago da taxa de 15 €, según o disposto na Ordenanza municipal 2.6. reguladora da taxa pola participación en procesos selectivos, no artigo 5.1. 3. Copia da titulación esixida 4. Copia da acreditación dos méritos alegados 5. Certificado médico acreditativo de non padecer enfermidade ou eiva física que impida exercer a función propia a desempeñar e realizar sen risco os exercicios físicos da proba de oposición.6. Copia do título de CELGA 3 ou equivalente. A presentación de solicitudes poderá facerse no Rexistro Xeral do Concello de Cedeira ou na forma determinada polo artigo 16.4 da Lei 39/2015, do Procedemento administrativo común das Administracións Públicas. Neste caso, os aspirantes deberán comunicalo mediante telefax dentro do prazo de presentación de instancias (número de fax do concello: 981482506) Se conforme a este precepto se presentan a través das oficinas de correos deberá, aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. O prazo de presentación de solicitudes será de DEZ (10) DÍAS NATURAIS, contados desde o seguinte ao da publicación do anuncio da convocatoria no BOP. Coa presentación da instancia para participar no proceso selectivo entenderase que os interesados aceptan e acatan todas e cada unha das bases desta convocatoria.8.- ADMISIÓN DE ASPIRANTES Rematado o prazo de presentación de instancias, por Resolución de Alcaldía se aprobará a lista provisional de admitidos/as e excluído/as, que se publicará no Taboleiro de Anuncios do Concello e na páxina web municipal e outorgando un prazo de CINCO (5) DÍAS HÁBILES para correcións ou emenda de defectos. De non existir persoas excluídas, aprobarase con carácter definitivo a lista de admitidos. Transcorrido o prazo de reclamacións, deberá tomarse novo acordo estimándoas ou desestimándoas con publicación da lista definitiva no Taboleiro de Anuncios do Concello e na páxina web municipal. Contra a Resolución deste artigo, así como outras que resolven a subsanación de defectos ou omisión de inclusión poderán interponer os recursos previstos na Ley 39/2015, do 1 de outubro, de Procedemento administrativo común das Administracións Públicas. Poderá tamén interpoñer calquera outro recurso que estime pertinente en defensa dos seus intereses. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.9.- COMISIÓN SELECIONADORA. A Comisión seleccionadora estará composta por un presidente, un secretario e tres vogais, funcionarios de carrera ou persoal laboral fixo, nomeados por Resolución de Alcaldía de conformidade co artigo 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto básico do empregado público. Poderase disponer a incorporación de asesores especialistas, para todas ou algunas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do mesmo, correspondéndolles o asesoramento e ilustración do parecer dos seus membros. Todos os membros da Comisión Seleccionadora deberán posuír a titulaciónou especialización igual ou superior á esixida para o acceso á praza convocada. A Comisión non poderá constituirse nin actuar sen a asistencia de máis da metade dos seus membros. En todo caso, será precisa a asistencia do Presidente e do Secretario. Tódolos membros da Comisión Seleccionadora que se designe para xulga-las respectivas probas selectivas actuarán con voz e voto. As decisión da Comisión Seleccionadora adoptaranse por mayoría de votos dos membros presentes resolvendo, en caso de empate, o voto de calidade do seu Presidente. A Comisión Seleccionadora estará facultada para a interpretación das presentes bases, así como para resolver as dúbidas que xurdan da súa aplicación e determinará a actuación procedente nos casos non previstos.10. - PROBAS SELECTIVAS A data e máis a hora na que debe constituirse a Comisión Seleccionadora, así como o día e a hora para o comezo do proceso selectivo convocado serán determinados pola Alcaldía mediante Resolución, xuntamente coa aprobación da lista definitiva de admitidos e excluídos e a composición da Comisión Seleccionadora, que se publicará no taboleiro de anuncios do Concello e na páxina web. Os aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente pola Comisión. Os aspirantes deberán presentarse para realizar cada exercicio, provistos do DNI ou documento fidedigno, acreditativo da súa personalidade a xuízo da Comisión, e tamén os medios materiais adecuados que sexan necesarios para a práctica de aqueles. Comezada a práctica dos exercicios, a Comisión poderá requerirlles en calquera momento aos aspirantes que acrediten a súa identidade. A publicación dos resultados obtidos en cada un dos exercicios, así como os anuncios convocando aos aspirantes para a celebración de cada exercicio, farase no taboleiro de anuncios da Casa do Concello e, sempre que sexa posible, se publicará, a título informativo e complementario, na páxina web do Concello. As probas para a selección de Auxiliares de policía contratados polos concellos, realizarase segundo o establecido na Orde de 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de Policías locais, para a integración dos vixiantes e auxiliares de policía ou interinos, para o acceso como vixiantes municipais e a contratación de auxiliares de policía de tempada.1. COMPROBACIÓN DA ESTATURA E PROBAS DE APTITUDE FÍSICA.1.1- Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de policía local: 1,65 metros para os homes e 1,60 metros para as mulleres.1.2- Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba.1.2.1. Potencia tren inferior, salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido hacia arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: – Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. – Hai que realizar o salto cos dous pés ao mesmo tempo. – Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade.1.2.2. Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: 2. PROBA DE COÑECEMENTOS. (Máximo 10 puntos) A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo I. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A calificación farase atendendo a seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas.3. COÑECEMENTO DA LINGUA GALEGA. Esta proba estará dirixida á comprobación, por parte da Comisión Seleccionadora, de que os/as aspirantes comprenden, falan e escriben correctamente o galego. Será de carácter obrigatorio e eliminatorio e cualificarase como apto/non apto. Consistirá na traducción dun texto proposto pola Comisión do castelán ao galego, nun tempo máximo de 30 minutos. Corresponderalle á Comisión determinar o nivel de coñecementos para acadar o resultado de apto. O tribunal valorará o nivel de coñecemento da lingua galega dos/as aspirantes, mediante unha proba que consistirá na traducción dun texto do castelán ao galego nun tempo máximo de media hora. Se cualificará como apto ou non apto, sendo necesario para superala acadar o resultado de apto. Estarán exentos da realización deste exercicio os aspirantes que acrediten un nivel de coñecemento do idioma galego de CELGA 3 ou equivalente debidamente homologado polo órgano competente en materia de política lingüística da Xunta de Galicia, de acordo coa Disposición adicional segunda da Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007.11.- PROPOSTA DE APROBADOS Unha vez concluídas as cualificacións dentro do proceso de selección, o Tribunal publicará a relación dos aspirantes aprobados por orde decrecente da puntuación total final e elevará a correspondente proposta de nomeamento a favor de aqueles coas puntuacións máis altas en función das prazas convocadas. No caso de que algún aspirante non chegara a formalizar o contrato de traballo, o Tribunal formulará proposta a favor do seguinte aspirante aprobado, ata cubrir a praza por riguroso orde de puntuación total final. En caso de empate nas puntuacións de dous ou máis aspirantes, resolveranse pola puntuación obtida no primeiro exercicio e pola obtida no seguinte exercicio ata resolver o empate.12.- CURSO DE FORMACIÓN: Previamente ao nomeamento para a contratación, os aspirantes propostos para a contratación deberán participar nun curso específico de formación teórico-práctica convocado pola Academia Galega de Seguridade Pública. Os gastos que se deriven pola asistencia ao referido curso serán do cargo dos aspirantes. Aqueles/as que xa tivesen participado e obtivesen certificado de asistencia a dito curso estarán exentos/as desa obriga por un periodo de catro anos.13.- SUBSTITUCIÓNS: Para o caso de que algunha das prazas contratadas ao abeiro desta convocatoria quedase definitivamente vacante por algunha circunstancia, así como para substitucións temporais con reserva de praza dentro deste servizo, o órgano competente desta Administración municipal poderá outorgar nomeamento de contratación a favor dos aspirantes que superaron tódalas fases deste proceso selectivo, de maneira consecutiva e por estrita orde correlativa de puntuación total final, do xeito en que figure na lista definitiva de aspirantes aprobados a que se fai referencia na base 11.ª 14.- PUBLICIDADE: No BOP publicarase anuncio compresivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios e na páxina web do Concello e Sede Electrónica publicaranse as bases íntegras do proceso selectivo e os resultados do proceso de selección.15.- RÉXIME XURÍDICO APLICABLE: No non previsto nestas Bases estarase ó disposto na Lei 7/1985, do 2 de abril; Real Decreto lexislativo 781/1986, do 18 de abril; Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público; Real Decreto 364/1995, do 10 de marzo; a Lei 4/2007, do 20 de abril, de coordinación de policías locais; Decreto 243/2008, do 16 de outubro, polo que se desenvolve a Lei 4/2007, de coordinación de policías locais; demáis lexislación laboral vixente que resulte de aplicación e, especialmente ao disposto no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real Decreto 2720/1998, do 18 de decembro, e demais lexislación concordante en materia laboral. TEMARIO 1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. Cedeira, 12 de xuño de 2018. O ALCALDE Asdo.: Pablo Diego Moreda Gil ANEXO II MODELO DE SOLICITUDE D./dona: _______________________________________________________________ con DNI nº: _____________________con enderezo_________________________________________________________________________ con C. P.: _______________ Localidade: __________________________ Teléfono: ___________________________ Que tendo coñecemento da convocatoria publicada por este Concello para a contratación laboral temporal de auxiliares de policía local. Que reúne todas e cada unha das condicións esixidas nas bases da convocatoria. Apórtase a tal efecto a seguinte documentación cotexada: – Fotocopia D. N. I. – Fotocopia da titulación esixida – Certificado médico – CELGA 3 ou equivalente Polo exposto, SOLICITA: Ser admitido/a no correspondente proceso selectivo referido DECLARA baixo xuramento: – Non padecer enfermidade ou defecto físico/psíquico, que impida o desempeño das función ou tarefas correspondentes á praza a que se opta. – Non estar incurso en causa de inacpacidade ou incompatibilidade que determine a lexislación vixente. – Non estar separado mediante expediente disciplinario do servizo de calquera Administración Pública, nin estar inhabilitado para o exercicio das función por sentencia firme. AUTOLIQUIDACIÓN Denominación do proceso: contratación laboral temporal de auxiliares de policía local Importe Euros Probas de acceso ao Grupo C1 e C2 ou categorías de persoal laboral asimilables 15,00 € Lugar de ingreso: BBVA ES70 0182 0622 4100 0000 0055 La Caixa ES37 2100 4936 5822 0000 4470 NCG Banco ES15 2080 5196 2931 1000 0027 Banco Pastor ES57 0238 8151 9006 6000 0271 O abono acredítase mediante selo e sinatura ou validación mecánica TOTAL A INGRESAR: 15,00 € Cedeira,_________ de ____________________ de 2018 Asinado: _________________________________ SR. ALCALDE DE CEDEIRA